
Sülysáp Város Önkormányzata
Polgármesterétől és Bizottsági Elnökeitől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 982-23/2015
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2015. április 13.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2015. április 23-án tartandó munkaterv szerinti ülésére

10. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2015. év I. negyedévére vonatkozóan.
Kérjük a beszámoló szíves elfogadását.
…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete a 2015. év I. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester
Sülysáp, 2015. április 13.


Horinka László s.k.
Szücsi Csaba s.k.

polgármester
HSZB elnöke
Láttam!

Sülysáp, 2015. április 14.
Kiss Imre s.k.

irodavezető
BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2015. I. negyedévi döntésekről
I. Önkormányzati segély
A polgármester 2015. január és február hónapjában hetenkénti gyakorisággal döntött az önkormányzati segélyek megállapításáról. A polgármester hatáskörébe az önkormányzati segélyek megállapítása tartozott a fenti két hónapban 2014. január 1. napjától. Jogszabályváltozás miatt az önkormányzati segély 2015. február 28. napjával megszűnt. 

A szociális igazgatásról és a szociális ellátásokról szóló 1993. évi III. törvény változása miatt a Képviselő-testület megalkotta a helyi szociális ellátásokról szóló 3/2015. (II.20.) önkormányzati rendeletét. A rendeletben meghatározásra került a települési lakásfenntartási támogatás, települési létfenntartási támogatás, települési krízistámogatás, és a települési temetési kölcsön jogosultsági feltételei. A Képviselő-testület felhatalmazása alapján átruházott hatáskörben a támogatások megállapításáról 2015. március 1. napjától a polgármester dönt. 

Polgármesteri hatáskörben 2015. január és február hónapjában önkormányzati segély 65 család részére 324.000,- Ft összegben került megállapításra, ebből temetési segélyben 5 fő részesült 75.000,- Ft értékben, 15 családnak természetbeni támogatásként, tűzifa került kiosztásra, családonként 5 mázsa. A kiszállításról a TÁVÜSZ Kft. gondoskodott. Elutasító döntés 7 esetben született, a család jövedelmi helyzete, és gyakori segélyezés miatt.
2015. március 1. napjától települési lakásfenntartási támogatás 13 háztartás esetében került megállapításra, ami maradéktalanul a közműszolgáltatók felé került átutalásra (Ökovíz, ÉMÁSZ, FŐGÁZ). 
Települési krízistámogatásban 23 család részesült 125.000,- Ft értékben, egy esetben a kérelem elutasításra került a kérelmező jövedelmi helyzete alapján. 

Települési létfenntartási támogatásban havi rendszerességgel fél éven keresztül 2 család részesül 12.000,-Ft összegben, három esetben a rendszeres ellátásra benyújtott kérelem elutasításra kerül, mert a helyszínen készült környezettanulmány nem támasztja alá, hogy a kérelmező lakóhelye és lakókörnyezete gondozott.  

A fentebb említett támogatások a polgármester döntését követően maradéktalanul kifizetésre és kiszállításra kerültek.
A polgármester a rendelkezésre álló adatok alapján döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért (2 esetben született ilyen döntés). A családgondozók a segélyezett családokkal együtt vásárolták meg a szükséges élelmiszereket, gyógyszert, majd számlákkal elszámoltak az önkormányzat felé. 

II. Közterület-használati engedély
Szintén polgármesteri hatáskörben az elmúlt negyedévben 2 db határozat született közterület használat engedélyezésére.

III. Közútkezelői hozzájárulás

A Képviselő-testület az önkormányzat Szervezeti és Működési Szabályzatáról szóló többször módosított 14/2009. (XII. 22.) önkormányzati rendeletével az önkormányzat kezelésében lévő közutak nem közlekedési célú igénybevételéhez szükséges közútkezelői állásfoglalás kiadását a jegyző hatáskörébe utalta. Az elmúlt negyedévében 1 db közútkezelői hozzájárulás került ily módon kiadásra.
IV. Egyéb, önkormányzati vagyont érintő döntések

Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek. Idevonatkozóan az alábbi intézkedésekről számolok be:
2015. I negyedévében két önkormányzati lakás üresedett meg. Nagy Éva védőnő március 12-én adta át a Szent István tér 17/a. szám alatti lakást, valamint a Kisköz 27/a. szám alatti lakás bérlőjével is sikerült megegyezésre jutni, így március 20-án ennek a lakásnak is megtörtént az átadás-átvétele.
Sülysáp, 2015. április 13.



Horinka László s.k.

